**DĖL SUTIKIMO REORGANIZUOTI ROKIŠKIO R. OBELIŲ LOPŠELĮ-DARŽELĮ, PRIJUNGIANT JĮ PRIE ROKIŠKIO R. OBELIŲ GIMNAZIJOS**

2020 m. vasario 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos civilinio kodekso 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, 2.101 straipsniu, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 4, 7 punktais, 4 dalimi, 14 straipsniu, Lietuvos Respublikos švietimo įstatymo 44 straipsnio 2, 5 ir 6 dalimis, Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendruoju planu (aktuali redakcija), patvirtintu Rokiškio rajono savivaldybės tarybos 2016 m. balandžio 29 d. sprendimu Nr. TS-108 „Dėl Rokiškio rajono savivaldybės bendrojo ugdymo mokyklų tinklo pertvarkos 2016-2020 metų bendrojo plano patvirtinimo“, Rokiškio rajono savivaldybės taryba n u s p r e n d ž i a:

1. Sutikti iki 2020 m. rugpjūčio 27 d. reorganizuoti Rokiškio r. Obelių lopšelį-darželį, prijungiant jį prie Rokiškio r. Obelių gimnazijos.

2. Nustatyti, kad:

2.1. reorganizavimo tikslas – įgyvendinti Lietuvos Respublikos norminių dokumentų nuostatas, didinti švietimo įstaigų administravimo efektyvumą, užtikrinti efektyvesnį materialinių išteklių panaudojimą;

2.2. reorganizavimo būdas – prijungimas;

2.3. reorganizuojama biudžetinė įstaiga – Rokiškio r. Obelių lopšelis-darželis, kodas 190234089, adresas – Stoties g. 29, Obeliai, LT-42214, Rokiškio r.;

2.4. reorganizavime dalyvaujanti biudžetinė įstaiga – Rokiškio r. Obelių gimnazija, kodas 290250660, adresas – Mokyklos g. 6, Obeliai, LT-42213, Rokiškio r.;

2.5. po reorganizavimo veiksianti savivaldybės biudžetinė įstaiga – Rokiškio r. Obelių gimnazija, turinti teritorinį struktūrinį padalinį – ikimokyklinio ir priešmokyklinio ugdymo skyrių, vykdanti ikimokyklinio, priešmokyklinio, pradinio, pagrindinio ugdymo programas, akredituotą vidurinio ugdymo programą, neformaliojo vaikų švietimo programas ir įgyvendinanti ugdymo turinį pagal Lietuvos Respublikos švietimo, mokslo ir sporto ministro patvirtintus Bendruosius ugdymo planus ir Bendrąsias programas;

2.6. po reorganizavimo veiksiančios Obelių gimnazijos savininko teises ir pareigas įgyvendins Rokiškio rajono savivaldybės taryba.

3. Įpareigoti:

3.1. Rokiškio r. Obelių lopšelio-darželio direktorių:

3.1.1. iki 2020 m. kovo 10 d. parengti Obelių lopšelio-darželio reorganizavimo sąlygų aprašą (toliau – Aprašas) Lietuvos Respublikos biudžetinių įstaigų įstatymo nustatyta tvarka;

3.1.2. Aprašą iki 2020 m. kovo 12 d. vieną kartą viešai paskelbti Obelių lopšelio-darželio interneto svetainėje;

3.1.3. Aprašą pateikti Juridinių asmenų registrui ne vėliau kaip pirmą viešo paskelbimo apie Aprašo parengimą dieną;

3.1.4. iki 2020 m. kovo 12 d. raštu praneštivisiems biudžetinės įstaigos kreditoriams apie Aprašo parengimą;

3.1.5. ne vėliau kaip iki 2020 m. kovo 12 d.Lietuvos Respublikos teisės aktų nustatyta tvarka įspėti Obelių lopšelyje-darželyje dirbančius darbuotojus dėl darbo sąlygų pasikeitimo, atlikti visus su darbo santykiais susijusius juridinius veiksmus.

3.2. Rokiškio r. Obelių gimnazijos direktorių:

3.2.1. iki 2020 m. kovo 12 d. Aprašą vieną kartą viešai paskelbti Obelių gimnazijos interneto svetainėje;

3.2.2. iki 2020 m. kovo 12 d. raštu praneštivisiems biudžetinės įstaigos kreditoriams apie Aprašo parengimą;

3.2.3. iki 2020 m. kovo 12 d. parengti naujos redakcijos Rokiškio r. Obelių gimnazijos nuostatų projektą ir jį viešai paskelbti Obelių gimnazijos interneto svetainėje.

4. Nustatyti, kad Rokiškio rajono savivaldybės administracijos Švietimo, kultūros ir sporto skyrius yra atsakingas už šio sprendimo įgyvendinimą.

5. Paskelbti šį sprendimą Rokiškio rajono savivaldybės interneto svetainėje ir Teisės aktų registre.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Jolita Geidanienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL SUTIKIMO REORGANIZUOTI ROKIŠKIO R. OBELIŲ LOPŠELĮ-DARŽELĮ, PRIJUNGIANT JĮ PRIE ROKIŠKIO R. OBELIŲ GIMNAZIJOS“ AIŠKINAMASIS RAŠTAS**

2020 m. vasario 27 d.

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – sutikti, kad Rokiškio r. Obelių lopšelis-darželis iki 2020 m. rugpjūčio 27 d. būtų reorganizuotas, prijungiant jį prie Rokiškio r. Obelių gimnazijos; įpareigoti Obelių lopšelio-darželio ir Obelių gimnazijos direktorius atlikti veiksmus, susijusius su Obelių lopšelio-darželio reorganizavimu.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos civilinis kodeksas, Lietuvos Respublikos biudžetinių įstaigų įstatymas, Lietuvos Respublikos švietimo įstatymas, Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrasis planas.

**Sprendimo projekto esmė.**

Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrajame plane yra numatytas Obelių lopšelio-darželio reorganizavimas prijungiant jį prie Obelių gimnazijos. Reorganizavimo pabaiga – 2020 m. rugpjūčio 27 d. Biudžetinių įstaigų įstatymo 14 straipsnio 4 dalyje nurodyta, kad reorganizavimo procedūros turi būti pradėtos gavus savivaldybės tarybos sutikimą. Obelių lopšelio-darželio pavadinimas po reorganizavimo – Obelių gimnazijos ikimokyklinio ugdymo skyrius. Skyriuje veiks 3 grupės. Kasmet jas lanko 50-55 vaikai. Obelių lopšelio-darželio darbuotojams bus tęsiamos darbo sutartys.

Lopšelio-darželio organizacinė struktūra:

|  |  |  |
| --- | --- | --- |
| Ikimokyklinio ugdymo mokytojai | Kiti pedagoginiai darbuotojai(logopedas, meninio ugdymo mokyt.) | Aptarnaujantis personalas |
| 4,87 et (5 žm.) | 2,0 et (3 žm.) | 11,08 et (11 žm.) |

 Šio sprendimo projektas buvo derintas su abiejų švietimo įstaigų bendruomenėmis. Obelių l.-d. taryba išreiškė pritarimą dėl įstaigos reorganizavimo (2019-12-13 posėdžio Nr. 5 protokolinis nutarimas).

**Galimos pasekmės, priėmus siūlomą tarybos sprendimo projektą:**

**teigiamos** – Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano, vykdymas. Bus racionalizuotas Obelių gimnazijos ir Obelių lopšelio-darželio valdymas, bus užtikrintas efektyvesnis išteklių naudojimas.

 **neigiamos** – nenumatyta.

**Kokia sprendimo nauda Rokiškio rajono gyventojams.** Nenumatyti jokie pokyčiai gyventojams. Ikimokyklinio / priešmokyklinio amžiaus vaikai ir toliau tomis pačiomis sąlygomis bus ugdomi buvusio Obelių lopšelio-darželio patalpose.

**Finansavimo šaltiniai ir lėšų poreikis**.

Sprendimui įgyvendinti papildomų savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Vyriausioji specialistė Jolita Geidanienė